བློན་དབངས་ཐམས་ཅད་ཀྱིས་བོད་ཡུལ་གྱི་ས་ཆ་སྟོད་སྨད་བར་གསུམ་ཀུན་ཏུ་ཤིང་དེ་བཙལ་ཡང་མ་སྙེད།བློན་པོ་རྒྱལ་བོ་གཅིག་པུ་ལས་བསམ་རྒྱུ་མེད་པ་ཞིག་བོད་ཀྱི་ས་མཐར་འཁྱམས་འཁྱམས་པས།ཉིན་མོར་ཡང་སྨུག་ལོང་གིས་ཉི་འོད་གཡོགས་པའི་ནགས་ཀློང་སྟུག་པོ་ཞིག་ཡོད་པ་མཐོང་སྟེ།ནགས་གསེབ་གན་ན་ཤིང་བུ་དེ་ངེས་པར་ཡོད་རྒྱུད་རེད་སྙམ་ནས་ཕྱིན་པས།ནགས་དེའི་ཚུར་རོལ་ན་ཆུ་ཆེན་པོ་ཞིག་འདུག་པས།ཆུ་ཁ་ཞེང་ཆེ་བ་མ་གཏོགས་གཏོང་ལ་མི་ནུབ་པར་འདུག་པ་ཤེས་ཏེ་སེམས་དགའ་ནས་དེའི་རྗེས་ལ་བརྒལ་ཏེ།ནགས་གསེབ་ཏུ་སླེབས་པ་དང་།ནགས་ཚལ་དེ་ཕལ་ཆེ་བ་བྱ་དེས་ཁྱེར་ཡོང་བའི་ཤིང་བུ་དེ་ཡིན་པས།ཤིང་དེ་རྒྱབ་ལ་ཁུར་བོ་གཅིག་ཁུར།ཡང་བསམ་བློ་ཕྱི་མ་ལ།རྒྱལ་བོའི་སྐུ་སྙུང་དྲག་པར་ཤིང་བུ་འདི་ཕན།འདི་ས་ཐག་རིང་བས་ད་ལན་འཁུར་བའི་གྲོགས་སམ་ཁལ་མ་གཅིག་ཡོད་ན་ཅི་མ་རུང་སྙམ་པའི་སྐབས་དེར།ཤ་བ་ཞིག་མི་འཛེམས་པར་གམ་དུ་སླེབས་བྱུང་བས།འདི་ལ་ཁལ་འགེལ་རུང་ངམ་སྙམ་ནས་འགེལ་གྲབས་བྱས་པ་ན།ཇི་ལྟར་འདོད་པ་བཞིན་འགྲུབ་ནས།ཤིང་བུ་དེ་ཤ་བར་ཁལ་གཅིག་བཀལ་བ་དང་།ཁོས་ཁུར་བོ་གཅིག་ཁུར་ནས་ལན་ལམ་བར་དུ་ཉིན་ཞག་ཟླ་བའི་བར་ལ་སོང་ནའང་ཤ་བས་ཀྱང་ཁུར་ནས།བོད་རྒྱལ་བོའི་ཕོ་བྲང་མཐོང་སར་བསྐྱལ་ལོ།།